Latvijos steigiamasis seimas
Latvijos steigiamasis seimas (Konstitucinė Asamblėja, latv. Satversmes sapulce) – pirmas išrinktas Latvijos Respublikos parlamentas, veikęs nuo 1920 m. gegužės 1 d. iki 1922 m. lapkričio 7 d. Konstitucinės Asamblėjos rinkimai buvo surengti Latvijoje 1920 m. balandžio 17–18 d. Dėl 150 vietų varžėsi 25 partijos. Rinkimus boikotavo komunistinės partijos[reikalingas šaltinis]. Daugiausiai vietų asamblėjoje – 57 – gavo Latvijos socialdemokratų darbininkų partija. Konstitucinė Asamblėja buvo atsakinga rengiant Konstituciją, kuri buvo patvirtinta 1922 m. vasario 15 d. ir paskelbta lapkričio 7 d. Formuoti pirmąją Latvijos vyriausybę buvo pavesta Karliui Ulmaniui.